“બીજો રસ્તો છે કારવિલે ખાતે આવેલા લ્યુસિયાના રાજ્યના રક્તપિત્તના દરદીઓની વસાહતમાં જવાનું તું પસંદ કરે. મને લાગે છે કે એ લોકો તને ત્યાં સ્વીકારી લેશે. એ પ્રતિષ્ઠિત જગ્યા છે, એ સિવાય ત્યાંની બીજી કોઈ બાબતની મને કંઈ ખબર નથી. પણ મને લાગે છે કે ત્યાં દરદીઓનું ધ્યાન સારી રીતે રાખવામાં આવે છે. પણ ત્યાંની તકલીફ એ છે, કે તું સશક્ત, ઉત્સાહી માણસ છે, અને લાંબા સમય સુધી એવો જ રહીશ. તારે કોઈ કામકાજ તો જોઈશે જ, અને કારવિલે ખાતે ખાસ કોઈ કામકાજ નથી.”